《题宁国院十全堂》
宋代·方洵武

卢扁不世出，死生非在人。
草木孕妙理，金玉潜至神。
用之固有序，品制非君臣。
世之挟术者，不啻空中尘。
悉以利自售，幽枉何由伸。
韫公药之师，所得无非真。
构堂备观寂，榜墨如堆云。
再味维摩言，深悯芭蕉身。
我病众生病，当推病之因。
诸幻起诸妄，勿药常欣欣。

作者简介：方洵武，临海（今属浙江）人。英宗治平四年（一○六七）进士，官终朝散大夫、知南安军。事见《嘉定赤城志》卷三三。今录诗二首。